Rikunarita-ORG/Wikinium huggingface dataset:
# The Trail of the Lonesome Pine (film, 1916)

| The Trail of the Lonesome Pine |
| --- |
| Thomas Meighan i Charlotte Walker u sceni filma |
| Režija | Cecil B. DeMille |
| Producent | Jesse Lasky |
| Scenario | **sinopsis**: Cecil B. DeMille |
| Predložak | *The Trial of Lonesome Pine* (novel); autor: John Fox, Jr. |
| Uloge | Charlotte Walker |
| Fotografija | Alvin Wyckoff |
| Montaža | Cecil B. DeMille |
| Premijera | 13. februara 1916 (1916-02-13) |
| Trajanje | 50 min. |
| Zemlja |  Sjedinjene Države |
| Jezik | nijemi sa engleskim međutitlovima |

The Trail of the Lonesome Pine (srpskohrvatski: *Staza usamljenog bora*) je američki nijemi film snimljen 1916. u režiji Cecila B. DeMillea. Predstavlja drugu po redu adaptaciju popularnog istoimenog romana Johna Foxa Juniora. Radnja, koja se značajno razlikuje od originala, je smještena u zabačeni planinski kraj. Protagonist, koga glumi Thomas Meighan, je vladin službenik poslan kako bi suzbio proizvodnju ilegalnih alkoholnih pića i koji se zaljubi u kćer porodice koja se bavi tom djelatnošću. Danas se smatra jednim od "najkomornijih" DeMilleovih filmova, s obzirom da je nakon njih počeo uglavnom snimati historijske i druge spektakle.

Godine 1936. je snimljena daleko poznatija verzija, koja je predstavljala jedan od prvih cjelovečernjih hollywoodskih filmova u boji.

## Uloge

* Charlotte Walker ... June Tolliver
* Thomas Meighan ... Jack Hale
* Earle Foxe ... Dave Tolliver
* Theodore Roberts ... Judd Tolliver
* Milton Brown ... Tolliver Man
* Hosea Steelman ... Tolliver Man

## Izvori

## Vanjske veze

* *The Trail of the Lonesome Pine* na sajtu IMDb
* allmovie/synopsis
# The Ten Commandments (film, 1923)

| The Ten Commandments |
| --- |
| Kino-poster |
| Režija | Cecil B. DeMille |
| Producent | Cecil B. DeMille |
| Scenario | Jeanie MacPherson |
| Uloge | Theodore Roberts Charles De Roche Estelle Taylor Richard Dix Julia Faye Rod La Rocque |
| Muzika | Hugo Riesenfeld |
| Fotografija | Edward S. Curtis Bert Glennon Donald Keyes J. Peverell Marley Ray Rennahan |
| Montaža | Anne Bauchens |
| Distribucija | Paramount Pictures |
| Premijera | 23. novembra 1923 (1923-11-23) |
| Trajanje | 136 min. |
| Zemlja |  Sjedinjene Države |
| Jezik | nijemi engleski međutitlovi |
| Budžet | 1,200.000 $ |
| Bruto prihod | 4,168.790 $ |

The Ten Commandments (srpskohrvatski: *Deset zapovijedi*) je američki crno-bijeli nijemi historijski film snimljen 1923. u režiji Cecilea B. DeMillea. Sastoji se od dva dijela, od kojih prvi prikazuje zbivanja opisana u starozavjetnoj Knjizi izlaska, odnosno kako je Mojsije (čiji lik tumači Theodore Roberts) drevnim Hebrejima donio Deset zapovijedi. Drugi dio je smješten u suvremeno doba i prikazuje kako se dva brata različito odnose prema Deset zapovijedi; dok ih se jedan pridržava, čak i po cijenu siromaštva, drugi ih namjerno krši, što će dovesti do katrastrofalnih posljedica. Iako starozavjetni segment predstavlja samo trećinu filma, u njega je potrošeno najviše novaca, s obzirom da sadrži scene sa hiljadama statista, kao i razdvajanje Crvenog mora dočarano za tadašnje standarde impresivnim specijalnim efektima. DeMille je zbog visoke cijene filma (koja je prerasla milion dolara) došao u sukob s matičnim studijem Paramount Pictures. Usprkos toga, *The Ten Commandments* je postigao izuzetan uspjeh te višestruko vratio uloženi novac; DeMille je tako postao jedna od hollywoodskih institucija i mogao je nastaviti snimati spektakularne biblijske filmove. The Ten Commandments, zajedno sa *The King of Kings* iz 1927. i The Sign of the Cross iz 1933. čini De Milleovu biblijsku trilogiju.

Godine 1956. je DeMille režirao mnogo poznatiji remake, koji je, pak, potpuno bio radnjom smješten u starozavjetno doba.

## Uloge

* Theodore Roberts ... Mojsije, zakodnivaca (prolog)
* Charles de Rochefort ... Ramzes Veličanstveni (prolog) (kao Charles De Roche)
* Estelle Taylor ... Mirijam, sestra Mojsijeva (prolog)
* Julia Faye ... Supruga faraonova (prolog)
* James Neill ... Aaron, brat Mojsijev (prolog)
* Lawson Butt ... Dathan, nezadovoljnik (prolog)
* Clarence Burton ... Poslovođa (prolog), Detektiv (moderna priča)
* Noble Johnson ... Brončani čovjek (prolog)
* Edythe Chapman ... Mrs. Martha McTavish
* Richard Dix ... John McTavish, njen sin
* Rod La Rocque ... Dan McTavish, njen sin
* Leatrice Joy ... Mary Leigh
* Nita Naldi ... Sally Lung, Eurazijka
* Robert Edeson ... Redding, inspektor
* Charles Ogle ... Ljekar
* Agnes Ayres ... Otpadnik
* Roscoe Karns ... Čovjek za blagajnom (van špice) (\*pogrešno naveden kao ... Dječak na kiši na IMdb)

## Reference

## Vanjske veze

* *The Ten Commandments* na sajtu IMDb
* The Ten Commandments Archaeological Site Arhivirano 2012-02-04 na Wayback Machine-u
* Hal Erickson, All Movie Guide
* *The Ten Commandments* at Virtual History
# The King of Kings (film, 1927)

| The King of Kings |
| --- |
|  |
| Režija | Cecil B. DeMille |
| Producent | Cecil B. DeMille |
| Scenario | Jeannie Macpherson |
| Uloge | H.B. Warner Dorothy Cumming Ernest Torrence Joseph Schildkraut James Neill |
| Muzika | Hugo Riesenfeld Josiah Zuro |
| Fotografija | J. Peverell Marley F.J. Westerberg |
| Montaža | Anne Bauchens Harold McLernon |
| Distribucija | Pathé Exchange |
| Premijera | 19. aprila 1927 (1927-04-19) |
| Trajanje | 155 min. |
| Zemlja |  Sjedinjene Države |
| Jezik | nijemi film engleski/aramejski međutitlovi |

The King of Kings (srpskohrvatski: *Kralj kraljeva*) je američki crno-bijeli nijemi historijski film snimljen 1927. u režiji i produkciji Cecila B. DeMillea. Radnja se temelji na Novom zavjetu i prikazuje Isusov život. Za DeMillea je predstavljao dotada najambiciozniji projekt u njegovoj karijeri, kojim je nastojao ponoviti uspjeh svog ranijeg biblijskog epa *The Ten Commandments* iz 1923. godine. Za potrebe filma su izgrađeni raskošni setovi (kasnije korišteni u *King Kongu* i *Prohujalo s vihorom*). DeMille je, s druge strane, inzistirao na svojoj provjerenoj formuli kojom se pod izgovorom promoviranja moralnih judeokršćanskih vrijednosti prikazuju "pikantni" sadržaji, pa je tako lik Marije Magdalene, koji tumači Dorothy Cumming pretvoren u elitnu kurtizanu, okruženu s gomilom oskudno odjevenih robinja. Prikaz Isusa se, pak, nastojao učiniti autentičnim, pa se međutitlovi filma sastoje od citata iz same Biblije. Nastojeći izbjeći komplikacije s negativnim publicitetom, DeMille je natjerao članove glumačke ekipe da potpišu ugovore kojim se tokom snimanja obavezuju na uzdržavanje od "grijeha"; iako je, prema tadašnjim svjedočanstvima, to izuzetno teško palo alkoholu sklonom glavnom glumcu H.B. Warneru, obaveze su ispunjene. Kao dodatna atrakcija je završna scena Uskrsnuća snimljena u boji, koristeći tehniku Technicolor. *The King of Kings* je postao prvi film koji je premijerno prikazan u elitnom losanđeleskom kinu Grauman's Chinese Theatre, te je poslije postigao veliki uspjeh.

Godine 1961. je snimljen remake *King of Kings* u režiji Nicholasa Raya.

## Uloge

* H.B. Warner ... Krist
* Dorothy Cumming ... Marija
* Ernest Torrence ... Petar
* Joseph Schildkraut ... Juda
* Jacqueline Logan ... Marija Magdalena
* Leon Holmes ... slaboumni dječak

## Izvori

## Vanjske veze

* *The King of Kings* u katalogu Američkog filmskog instituta
* *The King of Kings* na sajtu IMDb
* *The King of Kings* at TCM Database
* Criterion Collection essay by Peter Matthews Arhivirano 2008-02-19 na Wayback Machine-u
# Dynamite (film)

| Dynamite |
| --- |
| kino-poster |
| Režija | Cecil B. DeMille |
| Producent | Cecil B. DeMille |
| Scenario | * Jeanie MacPherson
* John Howard Lawson
* Gladys Unger
 |
| Uloge | * Conrad Nagel
* Kay Johnson
* Charles Bickford
* Julia Faye
 |
| Fotografija | J. Peverell Marley |
| Montaža | Anne Bauchens |
| Studio | Metro-Goldwyn-Mayer |
| Distribucija | Metro-Goldwyn-Mayer |
| Premijera | 13. decembra 1929 (1929-12-13) |
| Trajanje | 129 min. |
| Zemlja |  Sjedinjene Države |
| Jezik | engleski |

Dynamite (srpskohrvatski: *Dinamit*) je američki crno-bijeli igrani film snimljen 1929. u režiji Cecilea B. DeMillea, poznat kao prvo potpuno zvučno ostvarenje u njegovoj filmografiji.

Protagonistica, čiji lik tumači Kay Johnson je mlada, ali ohola žena iz visokog društva koja treba naslijediti ogromnu svotu novaca, ali samo po ako se uda do određenog roka. Radnja prikazuje kako taj problem pokušava riješiti udajom za siromašnog rudara (koga glumi Charles Bickford) osuđenog na smrt zbog ubistva, ali i komplikacije kada rudar bude pušten iz zatvora nakon priznanja pravog ubice. Kritika je film dočekala izuzetno loše, pri čemu se najviše spominjao komplicirani zaplet dostojan za najmanje sedam filmova, ali i loši dijalozi glumaca. Usprkos toga je imao uspjeha kod publike, i omogućio DeMilleu da sljedeće godine snimi ambiciozni mjuzikl *Madam Satan*.

## Vanjske veze

* *Dynamite* na sajtu IMDb
* *Dynamite* na filmskoj bazi podataka TCM
# Madam Satan

| Madam Satan |
| --- |
|  |
| Režija | Cecil B. DeMille |
| Producent | Cecil B. DeMille |
| Scenario | Jeanie Macpherson Gladys Unger |
| Uloge | Kay Johnson Reginald Denny Lillian Roth |
| Muzika | Clifford Grey Elsie Janis Herbert Stothart *(*Ballet Mecanique*, van špice)* |
| Fotografija | Harold Rosson |
| Montaža | Anne Bauchens |
| Distribucija | Metro-Goldwyn-Mayer |
| Premijera | 20. septembra 1930 (1930-09-20) |
| Trajanje | 116 min. |
| Zemlja |  Sjedinjene Države |
| Jezik | engleski |

Madam Satan je američki crno-bijeli igrani film snimljen 1930. u režiji Cecila B. DeMillea, poznat kao jedan od najneobičnijih u njegovoj filmografiji, kao i produkciji studija Metro-Goldwyn-Mayer u tom periodu hollywoodske historije.

Po žanru predstavlja kombinaciju romantične komedije i mjuzikla. Naslovna protagonistica, čiji lik tumači Kay Johnson je domaćica iz visokog društva koja otkriva da je muž (čiji lik tumači Reginald Denny) vara prilikom noćnih izlazaka. Radnja prikazuje kako se maskira u vamp ženu pod imenom "Madam Satan" kako bi ga zavela i osramotila. Studio MGM je u film uložio veliku svotu novaca, i predstavljao je njegov najskuplji projekt sve do *Vesele udovice* četiri godine. Vjeruje se da je najveći dio potrošen na završni dio, koji prikazuje maskenbal na dirižablu ukotvljenom iznad njujorške luke, i, između ostalog sadrži neobičnu plesnu točku *Ballet Mecanique*. Film je loše prošao na kino-blagajnama, postavši jedan od rijetkih komercijalnih neuspjeha u DeMilleovoj karijeri.

## Vanjske veze

* *Madam Satan* na sajtu IMDb
* *Madam Satan* na filmskoj bazi podataka TCM
* Turner Classic Movies Article
# Cleopatra (film, 1934)

| Cleopatra |
| --- |
| Claudette Colbert u naslovnoj ulozi |
| Režija | Cecil B. DeMille |
| Producent | Cecil B. DeMille |
| Scenario | Waldemar Young Vincent Lawrence Bartlett Cormack |
| Uloge | Claudette Colbert Warren William Henry Wilcoxon |
| Muzika | Rudolph G. Kopp Milan Roder (van špice) |
| Fotografija | Victor Milner |
| Montaža | Anne Bauchens (van špice) |
| Distribucija | Paramount Pictures |
| Premijera | 5. oktobra 1934 (1934-10-05) |
| Trajanje | 100 min. |
| Zemlja |  Sjedinjene Države |
| Jezik | engleski |

Cleopatra (srpskohrvatski: *Kleopatra*) je američki crno-bijeli historijski film snimljen 1934. u režiji Cecila B. DeMillea. Naslovna protagonistica, čiji lik tumači Claudette Colbert je posljednja staroegipatska kraljica Kleopatra, a radnja prikazuje njen život, kao i ljubavne veze sa rimskim državnicima Julijem Cezarom (koga glumi Warren William) i Markom Antonijem (koga glumi Henry Wilcoxon). *Cleopatra* je postigla ogroman uspjeh na kino-blagajnama i bila drugi najgledaniji film u SAD 1934. godine. Danas se uglavnom pamti po raskošnoj scenografiji napravljenoj u art deco stilu karakterističnom za 1930-e. Historičarima je, pak, zanimljiv kao jedan od prvih filmova koji je prošao strogu cenzuru novouspostavljenog Haysovog ureda, odnosno kao primjer kako je DeMille mora na razne kreativne načine "ublažiti" implicitno erotske sadržaje dotada karakteristične za njegove filmove historijske tematike.

## Uloge

* Claudette Colbert ... Kleopatra
* Warren William ... Julius Caesar
* Henry Wilcoxon ... Marc Antony
* Joseph Schildkraut ... King Herod
* Ian Keith ... Octavian
* Gertrude Michael ... Calpurnia
* C. Aubrey Smith ... Enobarbus
* Irving Pichel ... Apollodorus
* Arthur Hohl ... Brutus
* Edwin Maxwell ... Casca
* Ian Maclaren ... Cassius
* Eleanor Phelps ... Charmion, jedna od Kleopatrinih robinja
* Leonard Mudie ... Pothinos
* Grace Durkin ... Iras, jedna od Kleopatrinih robinja
* Ferdinand Gottschalk ... Glabrio (izbrisane scene)
* Claudia Dell ... Octavia
* Harry Beresford ... Vidilac
* Jayne Regan ... Gospa Vesta (kao Jane Regan)
* William Farnum ... Lepidus
* Lionel Belmore ... Fidius
* Florence Roberts ... Gospa Flora
* Richard Alexander ... General Filodema (kao Dick Alexander)
* Celia Ryland ... Gospa Leda
* William V. Mong ... Dvorski ljekar
* Robert Warwick ... General Ahila
* George Walsh ... Kurir
* Kenneth Gibson ... Pisar
* Wedgwood Nowell ... Pisar (kao Wedgewood Nowell)
* Bruce Warren ... Pisar
* Robert Seiter ... Aelius (kao Robert Manning)
* Edgar Dearing ... Osuđenik koji testira otrov

## Reference

## Vanjske veze

* *Cleopatra* na sajtu IMDb
* *Cleopatra* na filmskoj bazi podataka TCM

* *Cleopatra* na Rotten Tomatoes-u (`en`)
* Greatest Films- Cleopatra: Critique and plot description
* CinemaGraphe | Cleopatra 1934: Images and the story of the making of the film
# Union Pacific (film)

| Union Pacific |
| --- |
| kino-poster |
| Režija | Cecil B. DeMille |
| Producent | Cecil B. DeMille |
| Scenario | Walter DeLeon Jack Cunningham C. Gardner Sullivan |
| Uloge | Barbara Stanwyck Joel McCrea Akim Tamiroff |
| Muzika | Sigmund Krumgold John Leipold |
| Fotografija | Victor Milner |
| Montaža | Anne Bauchens |
| Distribucija | Paramount Pictures |
| Premijera | 5. maja 1939 (1939-05-05) |
| Trajanje | 135 min. |
| Zemlja |  Sjedinjene Države |
| Jezik | engleski |

Union Pacific je američki crno-bijeli vestern film snimljen 1946. godine u režiji Cecilea B. DeMillea, poznat kao najstariji film koji je osvojio Zlatnu palmu (iako ne kronološki prvi kojemu je ta nagrada uručena).

Radnja se događa u drugoj polovici 1860-ih, odnosno prikazuje izgradnju željezničke pruge Union Pacific, koja je spojila Istočnu sa Zapadnom obalom SAD. Protagonist, koga glumi Joel McCrea, je službenik kompanije koji se nastoji boriti protiv špekulanata koji, motivirani pohlepom i ne prezajući od zločina, nastoje sabotirati projekt.

*Union Pacific* je izazvao veliku pažnju američke publike, ne samo zbog izuzetno velike količine uloženog novca za jedan vestern (koji se tada još uvijek smatrao žanrom "niže kategorije" u odnosu na "ozbiljne" ili "prave" filmove), odnosno svojih epskih razmjera, nego i zato što je nastojao iskoristiti 70. obljetnicu dovršetka izgradnje pruge. Premijera je održana u sklopu velikih javnih manifestacija kojima se, uz podršku administracije predsjednika Roosevelta nastojalo podsjećanjem na uspjehe u izgradnji zemlje javnost ohrabriti da prebrodi Veliku depresiju

Nedugo potom je postao službeni američki kandidat za filmski festival u Cannesu, koji se trebao održati na ljeto. Međutim, festival je otkazan zbog izbijanja Drugog svjetskog rata. Godine 2002. je prilikom održavanja tadašnjeg filmskog festivala odlučeno da se ta historijska nepravda pokuša ispraviti tako što je oformljen posebni žiri koji će nagraditi prijavljene filmove; na kraju je pobjedu odnio *Union Pacific*.

## Uloge

* Barbara Stanwyck ... Mollie Monahan
* Joel McCrea ... Captain Jeff Butler
* Akim Tamiroff ... Fiesta
* Robert Preston ... Dick Allen
* Lynne Overman ... Leach Overmile
* Brian Donlevy ... Sid Campeau
* Robert Barrat ... Duke Ring (Campeauov doglavnik)
* Anthony Quinn ... Jack Cordray (Campeauov doglavnik)
* Stanley Ridges ... General Casement
* Henry Kolker ... Asa M. Barrows (bankar)
* Francis McDonald ... General Grenville M. Dodge
* Willard Robertson ... Oakes Ames
* Harold Goodwin ... E.E. Calvin (telegrafist)
* Evelyn Keyes ... Mrs. Calvin
* Richard Lane ... Sam Reed
* David Clyde ... Irishman

## Vanjske veze

* *Union Pacific* na sajtu IMDb
* *Union Pacific* na filmskoj bazi podataka TCM
# Samson and Delilah (film, 1949)

| Samson and Delilah |
| --- |
| Američki kino-poster iz 1949. |
| Režija | Cecil B. DeMille |
| Producent | Cecil B. DeMille |
| Scenario | Fredric M. Frank Vladimir Jabotinsky (knjiga, scenario) Harold Lamb Jesse Lasky Jr. |
| Uloge | Hedy Lamarr Victor Mature George Sanders Angela Lansbury Henry Wilcoxon |
| Muzika | Victor Young Ray Evans (pjesma) Jay Livingston (song) |
| Fotografija | George Barnes Dewey Wrigley Victor Young |
| Montaža | Anne Bauchens |
| Distribucija | Paramount Pictures |
| Premijera | 21. decembra 1949 (1949-12-21) |
| Trajanje | 128 min. |
| Zemlja |  Sjedinjene Države |
| Jezik | engleski |
| Bruto prihod | 11 mil. $ |

Samson and Delilah (Samson i Dalila) je američki historijski film snimljen 1949. godine u režiji Cecilea B. De Millea. Radnja, temeljena na starozavjetnoj Knjizi o sucima i knjizi cionističkog vođe Ze'eva Jabotinskog, je smještena u drevnu Palestinu i opisuje život hebrejskog junaka Samsona (čiji lik tumači Victor Mature) i njegovu borbu protiv Filistejaca. Poznat je kao jedan od najraskošnijih i najspektakularnijih hollywoodskih filmova svog vremena, odnosno jedno od najpoznatijih ostvarenja u DeMilleovoj karijeri. Također je poznat i kao jedna od najboljih uloga Hedy Lamarr i film koji je od dotle nepoznatog hrvača Victora Maturea napravio veliku zvijezdu.

Snimanje filma *Samson and Delilah* je prikazano u filmu *Bulevar sumraka* gdje DeMille tumači samog sebe.

## Uloge

* Hedi Lamar kao Dalila
* Viktor Matjur kao Samson
* Džordž Sanders kao Saran od Gaze
* Andžela Lansberi kao Semadar
* Henri Vilkokson kao Atur
* Ras Tamblin kao Savle
* Oliv Diring kao Mirijam
* Edgar Diring kao sakupljač poreza
* Fej Holden kao Hejzelepont
* Džulija Fej kao Hajšam
* Vilijam Farnum kao Tubal
* Lejn Čandler kao Tereš
* Moroni Olsen kao Targif
* Franses Makdonald kao pripovedač
* Vi Vili Dejviskao Garmiskar
* Džon Mildžan kao Leš Laskipš
* Džordž Rivs kao ranjeni glasnik
* Nils Aster kao princ
* Majk Mazurki kao vođa palestinskih vojnika

## Nagrade

* Oskar za najbolju umetničku produkciju (Hans Drajer, Volter H. Tajler, Sem Komer, Rej Mojer) – dobitnik
* Oskar za najbolji dizajn kostima (Idit Hed, Doroti Džikins, Elojs Džensen, Gil Stil, Gven Vejkling) – dobitnik
* Oskar za najbolju kinematografiju – nominacija
* Oskar za najbolje vizuelne efekte – nominacija
* Oskr za najbolju originalnu muziku – nominacija
* Zlatni globus za najbolju kinematografiju – nominacija

## Vanjske veze

* *Samson and Delilah* na sajtu IMDb
# The Greatest Show on Earth

| The Greatest Show on Earth |
| --- |
| Originalni kino-poster |
| Režija | Cecil B. DeMille |
| Producent | Cecil B. DeMille |
| Scenario | Fredric M. Frank Theodore St. John Frank Cavett Barré Lyndon |
| Naracija | Cecil B. DeMille |
| Uloge | Betty Hutton Cornel Wilde Charlton Heston James Stewart Dorothy Lamour Gloria Grahame |
| Muzika | Victor Young |
| Fotografija | George Barnes |
| Montaža | Anne Bauchens |
| Distribucija | Paramount Pictures |
| Premijera | 10. januara 1952 (1952-01-10) |
| Trajanje | 152 min. |
| Zemlja |  Sjedinjene Države |
| Jezik | engleski |
| Bruto prihod | 12 mil. $ (SAD) |

The Greatest Show on Earth (naslov preveden kao Najveća predstava na svijetu) je američki igrani film snimljen 1952. u režiji Cecilea B. De Millea. Radnja je smještena u cirkus kompanije Ringling Bros. and Barnum & Bailey Circus te prikazuje kako živote tamošnjih uposlenika, tako i nastojanje menadžera (čiji lik tumači Charlton Heston) da riješi strahovite logističke probleme koje svakodnevno postavlja redovno održavanje spektakularnih točaka. Film je doživio ogroman uspjeh i imao povoljne kritike, a nagrađen je i Oscarom za najbolji film. Kasniji kritičari su, međutim, proglasili The Greatest Show on Earth "jednim od najgorih oskarovskih pobjednika" i ukazali da su iste godine prestižnu nagradu više zaslužili naslovi kao *Miran čovjek* i *Točno u podne*. Odluka glasača Akademije se tumačila nastojanjem da se ostarjeloj hollywoodskoj legendi DeMilleu oda počast, ali i političkim obzirima vezanim uz makartističke progone i DeMilleove tada "ispravne" desničarske stavove.

## Uloge

* **Beti Haton** - Holi
* **Kornel Vajld** – Veliki Sebastijan
* **Čarlton Heston** - Brad Brejden
* **Džejms Stjuart** - Kloun Batons
* **Doroti Lamur** - Filis
* **Glorija Grejam** -Endžel
* **Henri Vilkokson** - FBI agent Gregori
* **Lajl Betger** - Klaus
* **Lorens Tirni** - gospodin Henderson

## Nagrade

Film je osvojio dva Oskara i tri Zlatna globusa.

* Oskar za najbolji film (Sesil B. Demil)
* Oscar za najbolju originalnu priču (Fredrik M. Frenk, Tiodor Sent Džon i Frenk Kavet)
* Zlatni globus za najbolji igrani film – drama (Sesil B. Demil)
* Zlatni globus za najbolju režiju igranog filma (Sesil B. Demil)
* Zlatni globus za najboljeg kamermana (Džon Povrel Marli i Džordž Barns)

## Reference

## Vanjske veze

* *The Greatest Show on Earth* na sajtu IMDb
* *The Greatest Show on Earth* na filmskoj bazi podataka TCM
* *The Greatest Show on Earth* na Rotten Tomatoes-u (`en`)
# The Ten Commandments (film, 1956)

| The Ten Commandments |
| --- |
| Originalni poster iz 1956. godine |
| Režija | Cecil B. DeMille |
| Producent | Cecil B. DeMille Henry Wilcoxon |
| Scenario | Æneas MacKenzie Jesse L. Lasky, Jr. Jack Gariss Fredric M. Frank |
| Predložak | *Pillar of Fire*; autor: Joseph Holt Ingraham *On Eagle's Wings*; autor: A.E. Southon *Prince of Egypt*; autor: Dorothy Clarke Wilson |
| Naracija | Cecil B. DeMille |
| Uloge | Charlton Heston Yul Brynner Anne Baxter Edward G. Robinson Yvonne De Carlo Debra Paget John Derek |
| Muzika | Elmer Bernstein |
| Fotografija | Loyal Griggs |
| Montaža | Anne Bauchens |
| Distribucija | Paramount Pictures |
| Premijera | 5. oktobra 1956 (1956-10-05) |
| Trajanje | 219 min. |
| Zemlja |  Sjedinjene Države |
| Jezik | engleski |
| Budžet | 13,5 million $ |
| Bruto prihod | 80,000.000 $ |

The Ten Commandments (preveden kao Deset zapovijedi) je američki igrani film snimljen 1956. u režiji Cecila B. DeMillea. Po žanru je biblijski spektakl i predstavlja remake istoimenog nijemog filma koga je 1923. također režirao DeMille. Radnja se temelji na Knjizi Izlaska i prikazuje kako je Mojsije (čiji lik tumači Charlton Heston) izveo iz egipatskog ropstva.

Film je doživio pozitivne kritike i izvanredan komercijalni uspjeh, postavši najgledanijim holivudskim filmom 1956. godine i jednim od komercijalno najuspješnijih igranih filmova u historiji.

## Uloge

* Čarlton Heston – Mojsije
* Jul Briner – faraon Ramzes II
* En Bakster – Nefertari
* Edvard G. Robinson – Dejtan
* Ivon De Karlo – Sefora
* Debra Padžet – Lilija
* Džon Derek – Jošua
* Ser Sedrik Hardvik – faraon Seti I
* Nina Foš – Bitija
* Marta Skot – Jošabel
* Džudit Anderson – Memnet
* Vinsent Prajs – Baka
* Džon Kardin – Aron
* Daglas Dambril – Jannes
* Oliva Diring – Mirjam
* Majk Konors – Analekajt Herder (potpisan kao Tač Konors)

## Izvori

* Orrison, Katherine (1990). *Written in Stone: Making Cecil B. DeMille's Epic, The Ten Commandments*. New York: Vestal Press. ISBN 1-879511-24-X.
* *The Ten Commandments* na sajtu IMDb

## Vanjske veze

* *The Ten Commandments* na sajtu IMDb
* *The Ten Commandments* na filmskoj bazi podataka TCM
* *The Ten Commandments* na Box Office Mojo-u
* *The Ten Commandments* na Rotten Tomatoes-u (`en`)
* Cecil B. DeMille's *The Ten Commandments* Wiki – a fan-based encyclopedia about the film